**Referat af generalforsamling d. 27/2 2024**

**Sted:** Aktivitetscenter Toften, Bramdrupdam

**Deltagere:** Bestyrelsen + 19 grundejere.

**Ref:** Erling Pedersen

**1. Valg af dirigent**

Bestyrelsen foreslog Hans Klitgård. Hans blev valgt, og han kunne konstatere at generalforsamlingen var lovligt indkaldt. ( FB d. 31/1-24 og lokal avis d. 7/2-24 )

**2.Formandens beretning ved Jens Aage**

Bestyrelsen afholder årligt 3-4 fysiske møder, derudover kommunikeres der via mail og sms.

**Grønne områder.** Foreningens største udgiftspost er stadig gartnerarbejdet. Regningen for diverse gartnerarbejde i2023 ender på ca. 55.000 kr., hertil kommer omkostningen på den faste aftale på 91.000 kr. Vi har arbejde for ca. 65.000 kr. som ikke er igangsat.

**Legeplads.** I maj måned 2023, klippede/ryddede en flok initiativrige medlemmer op på legepladsen. Der blev kørt 20 t sand ind i sandkassen og omkring legeredskaber. Et arbejde som fik legepladsen til at skinne. I alt blev der udført gartnerarbejde for 15.000 kr., - penge som er blevet flyttet til kontoen for køb af nyt legeredskab. Samtidig søger legepladsudvalget forskellige fonde for bidrag.

**Grundskyldsreform.** I den seneste grundskyldsreform, lægges der op til, at der i 2025 vil blive indført en beskatning af grønne arealer. Hvad det rent faktisk vil komme til at betyde for os, er endnu uvist. Skatten skal opkræves gennem de enkelte grundejerforeninger.

**Vintervedligeholdelse. - Ændring/ afskaffelse af snerydning.**

Vi har en aftale med en ekstern leverandør vedrørende saltning og snerydning. I bestyrelsen er vi tilfredse med selve snerydningen, men saltningen er ikke tilfredsstillende. Vi synes, at der saltes for ofte. Fra 1. dec. til 27. februar er der ryddet sne for 14.370kr., medens der er saltet for 39.000kr.

**Uddrag af Kolding Kommunes vejregulativ**.

\*På private fællesveje og på private veje er snerydning og saltning/grusning beboernes eget ansvar. Reglen er den, at man skal holde mindst halvdelen af kørebanen ud for ens ejendom ryddet for sne og saltet/gruset.

\*Fortovet er ryddet for sne i mindst 90 centimeters bredde. Hvis der er glat, skal der gruses/saltes.

\*Indgangen til din grund og vejen hen til affaldsstativet og postkassen er ryddet for sne i mindst 90 centimeters bredde. Hvis der er glat, skal der gruses/saltes.

\*Der er fri passage mellem kørebanen og indgangen til grunden, så f.eks. skraldemanden og postbuddet kan komme frem. Hvis sneploven har lavet en snevold, er det dit ansvar at rydde en passage på mindst 90 centimeters bredde.

\*Hvis du bor på en grund, som grænser op til en sti, har du ansvaret for at sikre fri passage på den halvdel af stien, som grænser op til din grund.

**Spørgsmål vedr. vedligehold af veje og kloak.**

Vores veje Augustvænget og Septembervænget er i gruppen " 2 af de 5 veje", som Kolding kommune har pligt til at vedligeholde. Årsag hertil: Kolding kommune undlod at lægge et slidlag asfalt på vejene, da udstykningen blev færdiggjort. Det gælder altså asfalt og kloak.

**Beretning blev godkendt.**

**3. Regnskab ved kassereren**

Erik: Alle kontingenter er indbetalt til tiden, og der er endda kommet lidt ekstra ind pga. for sen betaling (+10%) og renter af indestående beløb, i alt 221.760kr.

I 2023 blev der betalt 91.000kr. til gartnerordning og sne og saltning 43.000kr. Budget 40.000kr.

Forbrug i alt 225.000kr., med et lille underskud på ca. 4.000kr.

Formue ved udgang af 2023 er 190.729kr. Se flere detaljer i regnskab.

**Regnskab godkendt.**

**4. Indkomne forslag.**

**4.a**.**Skal vi fortætte med vinterbekæmpelse på vejene (snerydning og saltning)**.

Konklusionen på for og imod nuværende vintervedligehold blev flg.:

Vintervedligeholdelsen af vejene skal fortsættes, men den meget dyre saltning kan undværes.

Bestyrelsen vil derfor arbejde på at finde en leverandør, der udelukkende vil rydde vejene for sne eller, hvis det er muligt, lave en fastaftale-pris for vintervedligeholdelse.

**5. Budget**

Erik redegjorde for 2024 budgettet.

Gartnerordningen + 5%+ moms, til nu 95.000kr.

Konto for vintervedligehold forhøjet til 75.000kr. Samlet budget for 2024 på 233.000kr.

Diverse gartnerarbejder vil blive forsøgt udliciteret for at reducere omkostningerne.

**Budget godkendt.**

**6 Fastsættelse af kontingent og bidrag**

Det blev vedtaget, at det årlige kontingent stiger med 100 kr., til 1.750 kr. pr. år.

**7.Valg af bestyrelsesmedlemmer og suppleanter.**

Bestyrelsen anbefaler valg af Anne Kathrine Bak

|  |  |  |  |
| --- | --- | --- | --- |
| **3 medlemmer er på valg** | **Modtager genvalg** | **Valgt** | **Ansvarsområder efter konstituering** |
| Jens Aage Hansen | Nej | nej |  |
| Hans Klitgaard | Ja | Ja | Næstformand |
| Claus C Olsen | Ja | Ja | Vintervedligehold |
|  |  |  |  |
|  |  |  |  |
| Erik H Pedersen | Ikke på valg |  | Kasserer |
| Erling R Pedersen | Ikke på valg |  | Gartnerarbejde |
| Anne Kathrine Bak |  | Ja | Formand |

Suppleanter til bestyrelsen: Maibrit Kaibinger (A 48) og Niels Kammer (A 5)

**8. Valg af revisorer og revisorsuppleanter**

Revisor: Keld Nielsen (A30) og Birgitte Gejl (S 8) - begge blev genvalgt.

Revisorsuppleant: Kim Kaibinger (A 48) genvalgt og Daniel Dath (S 42) valgt.

**9. Eventuelt:**

**9.1 Jens Aage Hansens afgang**

Erik takkede Jens Aage for hans dedikation og indsats for foreningen. Jens Aage var også engageret i grundejerforeningen da foreningen blev startet, og var i en årrække formand. Ved generalforsamlingen i 2017, blev Jens Aage igen valgt ind - også som formand. Foreningen har derfor nydt godt af hans erfaring og viden om foreningen og forbindelsen til Kolding kommune. Endnu engang, tak for indsatsen Jens Aage.

**9.2 Unge mennesker på legepladsen**.

Der er observeret unge mennesker, som kaster rundt med legesagerne på legepladsen i aftentimerne, og der bliver spurgt til, hvad der kan gøres ved det. Kan der evt. opsættes lys eller andet.

Etablering af lys hører under kommunen, men der kan evt. opsættes en aflåst kasse/skab til opbevaring af sandkassens legetøj. Legepladsudvalget ser på det.

Tak til alle der mødte op og deltog i generalforsamlingen.